শরৎচন্দ্র চট্টোপাধ্যায়
শরৎচন্দ্র চট্টোপাধ্যায় (১৫ সেপ্টেম্বর ১৮৭৬ - ১৬ জানুয়ারি ১৯৩৮) ছিলেন একজন বাঙালি লেখক, ঔপন্যাসিক, ও গল্পকার। তিনি দক্ষিণ এশিয়ার অন্যতম জনপ্রিয় এবং বাংলা ভাষার সবচেয়ে জনপ্রিয় কথাসাহিত্যিক। তাঁর অনেক উপন্যাস ভারতবর্ষের প্রধান ভাষাগুলোতে অনূদিত হয়েছে। "বড়দিদি" (১৯১৩), "পল্লীসমাজ" (১৯১৬), "দেবদাস" (১৯১৭), "চরিত্রহীন" (১৯১৭), "শ্রীকান্ত" (চারখণ্ডে ১৯১৭-১৯৩৩), দত্তা ("১৯১৮"), "গৃহদাহ" (১৯২০), "পথের দাবী" (১৯২৬), "পরিণীতা" (১৯১৪), "শেষ প্রশ্ন" (১৯৩১) ইত্যাদি শরৎচন্দ্র রচিত বিখ্যাত উপন্যাস। বাংলা সাহিত্যের ইতিহাসে অপ্রতিদ্বন্দ্বী জনপ্রিয়তার দরুন তিনি 'অপরাজেয় কথাশিল্পী' নামে খ্যাত।
মোহাম্মদ লুৎফর রহমান
১৯১৮ সালে প্রকাশিত হয় তার প্রথম উপন্যাস "সরলা", যেখানে তিনি একটি পথভ্রান্ত নারীর জীবনের সমস্যা এবং প্রতিকূল অবস্থার সঙ্গে তার সংগ্রামের বিবরণ তুলে ধরেছেন। ১৯১৯ সালে প্রকাশিত হয় "পথহারা" এবং "রায়হান" নামে দুইটি উপন্যাস। আদর্শ নারী-সমাজ গড়ে তোলার লক্ষ্যে ভিন্নধর্মী উপন্যাস ১৯২৭ সালে প্রকাশিত হয় "প্রীতি উপহার"।